stanford-oval/wikipedia huggingface dataset:
עונת 2020/2021 בליג 1
הערות שוליים

↑  Ligue 1 relegation overruled for Amiens and Toulouse but Lyon appeal dismissed, Sky Sports (באנגלית)
↑  LFP : l'assemblée générale vote à 74,49 % le maintien d'une Ligue 1 à vingt clubs - Foot - L1, L'Équipe (בצרפתית)
↑  Classement - {0}, Ligue1 (בצרפתית)
↑  French Ligue 1 Top Scorers, BBC Sport (באנגלית)
↑  French Ligue 1 Top Assists, BBC Sport (באנגלית)
| עונות בליגה הלאומית של צרפת ובליג 1 |
| --- | --- | --- |
| ליגה לאומית | 1932/1933 • 1933/1934 • 1934/1935 • 1935/1936 • 1936/1937 • 1937/1938 • 1938/1939 • 1945/1946 • 1946/1947 • 1947/1948 • 1948/1949 • 1949/1950 • 1950/1951 • 1951/1952 • 1952/1953 • 1953/1954 • 1954/1955 • 1955/1956 • 1956/1957 • 1957/1958 • 1958/1959 • 1959/1960 • 1960/1961 • 1961/1962 • 1962/1963 • 1963/1964 • 1964/1965 • 1965/1966 • 1966/1967 • 1967/1968 • 1968/1969 • 1969/1970 • 1970/1971 |  |
| Division 1 | 1971/1972 • 1972/1973 • 1973/1974 • 1974/1975 • 1975/1976 • 1976/1977 • 1977/1978 • 1978/1979 • 1979/1980 • 1980/1981 • 1981/1982 • 1982/1983 • 1983/1984 • 1984/1985 • 1985/1986 • 1986/1987 • 1987/1988 • 1988/1989 • 1989/1990 • 1990/1991 • 1991/1992 • 1992/1993 • 1993/1994 • 1994/1995 • 1995/1996 • 1996/1997 • 1997/1998 • 1998/1999 • 1999/2000 • 2000/2001 • 2001/2002 |  |
| ליג 1 | 2002/2003 • 2003/2004 • 2004/2005 • 2005/2006 • 2006/2007 • 2007/2008 • 2008/2009 • 2009/2010 • 2010/2011 • 2011/2012 • 2012/2013 • 2013/2014 • 2014/2015 • 2015/2016 • 2016/2017 • 2017/2018 • 2018/2019 • 2019/2020 • 2020/2021 • 2021/2022 • 2022/2023 • 2023/2024 • 2024/2025 |  |
קיליאן אמבפה שחקנה של פריז סן-ז'רמן סיים כמלך השערים של הליגה בפעם השלישית ברציפות עם 27 שערים.
ממפיס דפאי שחקנה של אולימפיק ליון סיים כמלך הבישולים לעונת 2020/2021 עם 12 בישולים
ענבל אשל כהנסקי

| --- | --- |

 לידה:  1977 (בת 47 בערך) ירושלים, ישראל 
 מדינה:  ישראל 
 לאום:  יהודיה
 מקום לימודים:  המסלול האקדמי המכללה למינהל 
 שפות היצירה:  עברית 
 סוגה:  שירה 
 מספר צאצאים:  1 
 www.balibalic.info
 
ענבל אשל כהנסקי (נולדה ב־1977) היא משוררת ועורכת שירה ופעילה פמיניסטית ישראלית.
קורות חיים

ענבל אשל כהנסקי נולדה בירושלים. בשנת 2000 סיימה תואר ראשון במדעי ההתנהגות במכללה למנהל. בוגרת קורס מנחי קבוצות שירה ופרוזה של מתא"ן (בהנחיית אלישבע גרינבאום וליאת קפלן) ובוגרת כיתת השירה מזמור, של משיב הרוח (בהנחיית יורם ניסנוביץ ואליעז כהן) ומכללת עלמה (בהנחיית ענת זכריה ואגי משעול).
שיריה פורסמו בכתבי עת, בהם דג אנונימי, אוקפי, שבו, כרמל, נתיבים ועיתון 77 ובעיתונים היומיים ידיעות אחרונות, הארץ ומעריב. פורסמו מספר ראיונות עמה ורשימות על שירתה, בעיתונים, מגזינים ואתרי אינטרנט. שירתה עוסקת במספר נושאים עיקריים: היותה אם לילדתה, התמודדותה עם השפעות התסמונת הנוירולוגית ממנה היא סובלת, וארוטיקה לעיתים חסרת מעצורים. נכון לשנת 2021 יצאו לאור חמישה ספרי שירה שלה.
נוסף לעיסוקה בכתיבה, היא פעילה מאוד בסצנת השירה בארץ והשתתפה בעשרות אירועי שירה, עוסקת בעריכת שירה ומנחה סדנאות כתיבה. היא השתתפה בהקמתן של מספר קבוצות כתיבה, ביניהן קסת (בה היו חברים גם ננו שבתאי, רונן אלטמן קידר ודנה גולדברג).
החל מגיל 16, הייתה ענבל מפיקה ופעילה בקהילה הישראלית של מופע הקולנוע של רוקי. נושא החוזר בשיריה ובהרצאה שנתנה לקהל הרחב
יחד עם גל אלגר וחני צפריר, אשל-כהנסקי ערכה את דף הפייסבוק הפופולרי "שירת אשה - שיר ביום", המתמקד בפרסום שירה הנכתבת על ידי נשים. ענבל הייתה ממארגני ומנחי המיזם החברתי-ספרותי ההתנדבותי - "בוק סרפינג", והייתה פעילה בגן ריחות וצלילים בפארק רעננה, מיזם חברתי כלכלי. בנוסף, ענבל ערכה את הפודקאסט "קול השירה" עם בן זוגה.
בשנים האחרונות, ענבל החלה לעסוק באמנות רב תחומית. היא עובדת ויוצרת בסטודיו שלה בבית ובסטודיו של גלריית בית היוצר בחסות עמותת דרור. מתמקדת בציור בטכניקות מעורבות ובעיקר עוסקת בצריבת עץ. עבודות שלה הוצגו ומוצגות בארץ. תערוכת יחידה ראשונה שלה הוצגה בתל אביב, בספטמבר 2018.
אשל-כהנסקי מתמודדת עם תסמונת נוירולוגית בשם אסנשל מיוקלונוס, שבאה לידי ביטוי בתנועות לא רצוניות ועוויתות מלוות ברעד וגמגום. ספרה השני סמאל אהובי, עוסק בהחמרה שחלה למשך שנה בעוויתות, ובהתמודדות עם הנכות.
מתגוררת ברעננה, עם בן זוגה לחיים וילדתם המשותפת.
ספריה (שירה)

פראי היום (כרמל, תשס"ט 2009, בעריכת רונן אלטמן קידר. הוצאה מחודשת בפרדס, 2017)
סמאל אהובי (פרדס, תשע"ג 2013, בעריכת יקיר בן משה)
שואגת בלולאת-אינסוף (פרדס, תשע"ו 2016, בעריכת גל אלגר)
במקום אחר חוץ לזמן (פרדס, יצא בתשע"ט 2019, בעריכת דיתי רונן)
אאוס ורודת האצבעות (עתון 77, 2021, בעריכת שז)
הערות שוליים

↑  ענבל אשל כהנסקי, קצרצר-רוקי!! הזמנה להרצאה פואטית במוצ"ש על "מופע קולנוע האימים של רוקי".. | אישה שהיא אריה, באתר אישה שהיא אריה | האתר של ענבל אשל כהנסקי, ‏2014-07-31
↑  ראיון באתר OnLife, נובמבר 2011
↑  לב-ארי, שירי (2013-02-26). "ענבל אשל-כהנסקי: "אני לא חושבת שיש אלוהים"". ynet. נבדק ב-2016-05-21.
| --- | --- |
בקרת זהויות :  NLI: 987007305003805171  BnF: cb171250467 (data)  GND: 141832681  ISNI: 0000 0000 8459 3560  LCCN: no2010102011  VIAF: 107513309   WorldCat (עם VIAF): 107513309
סיפאקה

| סיפאקה |
| --- | --- |

מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: פרימטים
על־משפחה:: למורים
משפחה:: אינדריים
סוג:: סיפאקה
שם מדעי
 Propithecus ‏בנט, 1832
תחום תפוצה


סיפאקה (שם מדעי: Propithecus) הוא סוג של למורים במשפחת האינדריים. ככל הלמורים, היא אנדמית לאי מדגסקר. הסיפאקות הן פעילות יום ושוכנות יערות.
מאפיינים

הסיפאקות הן אינדריים בגודל בינוני שמגיעות לאורך של עד 55 ס"מ ולמשקל של עד 6 ק"ג. שלא כמו האינדרי, אורך הזנב הוא כאורך גופן. פרוותן ארוכה ומשיית, עם צבעים המשתנים ממין למין, מצהבהב-לבן עד לחום-שחור. הפנים העגולות והקירחות הן שחורות אצל כל מיני הסיפאקה.
מיון

בסוג תשעה מינים:
סיפאקה מעוטרת (Propithecus diadema)
סיפאקה לבנה שחורת-ראש (Propithecus deckenii)
סיפאקת אדוארדס (Propithecus edwardsi)
סיפאקה שחורת-מצח (Propithecus verreauxi)
סיפאקה שחורה (Propithecus perrieri)
סיפאקה זהובת-כתר (Propithecus tattersalli)
סיפאקה לבנה (Propithecus candidus)
סיפאקה מצויה (Propithecus coquereli)
סיפאקה לבנה זהובה (Propithecus coronatus) (-ראו)
ראו גם

הפארק הלאומי מרוג'ג'י
סרגון נטוורקס

| --- | --- |

 נתונים כלליים
 סוג:  חברה ציבורית, נאסד"ק: CRNT
 בורסה:  נאסד"ק (4 באוגוסט 2000–CRNT) 
 תקופת הפעילות:  1996–הווה (כ־28 שנים)
 חברות בנות:  סרגון נורווגיה 
 מיקום המטה:  תל אביב-יפו 
 משרד ראשי:  ראש העין
 בעלות:  זהר זיסאפל (8.54%), ג'וזף סמברג (9.72%)
 ענפי תעשייה:  תקשורת
 מוצרים עיקריים:  מערכות אלחוטיות בפס-רחב
 שווי שוק:  221.55 מיליון דולר (10 באוקטובר 2024)
 הכנסות:  290 מיליון דולר 2021
 רווח תפעולי:  74.9 מיליון ש"ח (2016)
 רווח:  43.9 מיליון ש"ח (2016)
 יו"ר:  אילן רוזן
 מנכ"ל:  דורון ארזי
 עובדים:  1017 (31.12.2020)
  
 www.ceragon.com
 
חברת סרגון נטוורקס בראש העין
סרגון נטוורקס בע"מ (באנגלית: Ceragon Networks Ltd) היא חברת טכנולוגיה ישראלית המתמחה בפיתוח, ייצור ושיווק מערכות תקשורת אלחוטיות בפס-רחב העובדות בתדרי מיקרוגל וגלים מילימטריים. ציוד החברה משמש בעיקר ספקי שירותים סלולריים כדי לקשר את תחנות הבסיס אחורה אל לב הרשת (Backhaul). סרגון היא חברה ציבורית ומניותיה נסחרות בנאסד"ק תחת הסמל CRNT.
היסטוריה

סרגון נוסדה בשנת 1996 בשם Giganet על ידי שרגא כץ וינון ברכה. ההשקעה הראשונית הגיעה מהאחים יהודה זיסאפל וזהר זיסאפל מקבוצת רד-בינת.
בשנים הראשונות פיתחה החברה ציוד אלחוטי שנועד לתת פתרון לחברות המתחרות לחברות הבזק המקומיות (CLEC) בעקבות פתיחת שוק התקשורת לתחרות במדינות רבות במערב. חברות אלו היו זקוקות לפתרון חלופי לקווי התקשורת שנפרסו על ידי חברות הבזק השונות. בין השנים 1998 ל-2000 מכירות החברה צמחו כך שבשנת 2001 החברה הגיעה לראש רשימת החברות הצומחות בישראל של פירמת רואי החשבון דלויט (Fast50). בשנת 2000 הונפקה החברה בבורסת נאסד"ק. כחלק מההנפקה נאלצה החברה לשנות את שמה לסרגון נטוורקס בגלל התנגדות של חברה פרטית במסצ'וסטס שנקראה Giganet Inc.
בשנת 2001, לאחר התפוצצות בועת הדוט-קום נקלעו גם חברות ה-CLEC למשבר ורבות פשטו רגל, בעקבות כך החברה נקלעה למשבר. כדי לצאת מהמשבר שינתה החברה את האסטרטגיה שלה ופנתה לשוק חדש, שוק התקשורת הסלולרית שהיה בצמיחה גדולה עם כניסת דור 3 (3G). שינוי זה חילץ את החברה מהמשבר. החברה נמנתה ברשימת 50 הצומחות במהירות 11 שנים ברציפות עד שנת 2011 .
בשנת 2004 נרשמה סרגון למסחר בבורסה לניירות ערך בתל אביב.
בשנת 2005 פרש שרגא כץ מניהול החברה והוחלף על ידי עירא פלטי, לשעבר מנכ"ל סיברידג'.
בסוף שנת 2017 נמחקה החברה מהמסחר בבורסה לניירות ערך בתל אביב.
כיום סרגון עוסקת בייצור ושיווק של ציוד אלחוטי המאפשר קישוריות גבוהה ברשתות סלולר, 5G, רשתות פרטיות, רשתות ארגוניות, ולאסדות קידוח של נפט וגז. מוצרי החברה כוללים אנטנות, ציוד תקשורת, חומרה ותוכנה. מרכז החברה נמצא בראש העין.
בשנת 2011 רכשה מחברת Eltek הנורווגית את חברת הבת שלה, Nera, ב-48.5 מיליון דולר. בשנת 2013 תבעה סרגון את אלטק על נזקים של 21.5 מיליון דולר בתהליך הרכישה.
בסוף שנת 2023 רכשה סרגון את חברת סיקלו(Siklu) הישראלית. החברה פיתחה פתרונות תמסורת בגלים מילימטריים לתקשורת אלחוטית בפס-רחב.
סרגון דיווחה לבורסה כי הכנסותיה בשנת 2023 עמדו על כ-347.2מיליון דולר.
הערות שוליים

↑  תוצאות 2021, באתר החברה
1 2  סרגון נטוורקס בע"מ: נתונים כספיים באתר מאי"ה.
↑  אילן רוזן מונה ליו"ר חברת סרגון, באתר TechTime‏, 3 באוגוסט 2023
↑  F-20 לשנת 2020, באתר החברה
↑  Ceragon Networks, What is Backhaul: Meaning, Uses & Applications [2022 Updated], www.ceragon.com (באנגלית)
↑  Fast Ceragon, עיתון גלובס (באנגלית), ‏11 בפברואר 2002
↑  דלויט - ברייטמן אלמגור זוהר, בשיתוף  TheMarker, Technology Fast 50 Israel 2011, deloitte.com(הקישור אינו פעיל)
↑  שירי חביב ולדהורן, ‏סרגון תובעת נזקים בהיקף 21.5 מיליון דולר בגין רכישת Nera, באתר גלובס, 25 ביוני 2013
↑  Ceragon Reports 20% Growth in the Fourth Quarter of 2023; Exceeds Full-Year 2023 Guidance, www.ceragon.com, ‏February 20, 2024 (באנגלית)
| --- | --- |
בקרת זהויות :  ISNI: 0000 0004 5894 8830
סטיימן (ברידג')

סטיימן (באנגלית: Stayman) היא מוסכמה (קונבנציה) בברידג', שמטרתה למצוא התאמה של ארבעה קלפים מול ארבעה קלפים, אם יש כזו, באחת מסדרות המייג'ור ( (כלומר ♥ ו ♠). קונבנציה זו היא אחת הקונבנציות הנפוצות ביותר בברידג'.
הכרזה זו מתבצעת לאחר ששחקן אחד (להלן: הפותח) פתח בהכרזת 1NT (ללא שליט) או 2NT. על ההכרזה הזו של הפותח עונה שותפו (להלן: המשיב) ♣2 או ♣3 בהתאמה. הקונבנציה קרויה על שם השחקן האמריקאי סמואל סטיימן שהיה הראשון שכתב עליה בשנת 1945.
מצב נוסף בו נעשה שימוש בקונבנציה זו, הוא לאחר ששחקן יריב פתח ואחד השותפים הכריז הכרזת אוברקול של 1NT.
סטיימן סטנדרטי > אופן ההכרזה

ההכרזה בסדרת ה ♣ אינה הכרזה של ♣ טבעי (כלומר: אינה מעידה על לפחות ארבעה קלפים בסדרת ה ♣), אלא הכרזה השואלת את הפותח האם יש לו ארבעה קלפים באחת בסדרות המייג'ור או בשתיהן. אפשרויות המענה של הפותח הן:
להכריז ♦ ללא קפיצה - אין לו רביעיות במייג'ור.
להכריז ♥ ללא קפיצה - יש לו רביעייה ב ♥.
להכריז ♠ ללא קפיצה - יש לו רביעייה ב ♠.
במקרה שלפותח יש רביעיות בשני המייג'ורים נהוג להכריז קודם כל את הסדרה הנמוכה ♥ ואחר כך את הסדרה השנייה.
על פי תשובת הפותח מכריז המשיב באופן המפורט להלן:
אין התאמה של ארבעה קלפים בסדרה שהכריז הפותח יכריז NT בגובה המתאים למספר הנקודות שלו:
אם הוא חושב שאפשר לבצע סלאם הוא או יכריז סלאם או ינסה לברר מידע נוסף על מנת לבחון סלאם, למשל שימוש בקונבנציה המבררת את מספר האלופים ביד הפותח.
אם בידו לפחות 10 נקודות (מספר הנקודות שיש לשותפות מספיק בדרך כלל לביצוע משחק מלא) יכריז 3NT.
אם ברשותו 8 או 9 נקודות יכריז 2NT. אם לפותח יש 17 נקודות (ובמקרים מסוימים 16 נקודות) הפותח ישלים את ההכרזה בהכרזת 3NT.
יש התאמה עם הפותח (ארבעה קלפים בסדרה שהכריז הפותח) יכריז את הסדרה בה הוא מצא התאמה בגובה המתאים למספר הנקודות שלו.
לפעמים המשיב יכריז NT גם כשיש לו התאמה עם הפותח, כי הקלפים בסדרה שבה הוא מצא התאמה עם הפותח נמוכים (לדוגמה 2,3,5,7 ♠ לאחר שהפותח ענה ♠2).
סטיימן סטנדרטי > הסבר

הכרזת 1NT הראתה יד מאוזנת עם 15–17 נקודות. לצורך הכרזת ♣2 למשיב צריכות להיות 8 נקודות או יותר.
בדרך כלל להכרזת ♣2 שתי מטרות:
לברר האם למכריז ולשותפו יש מספיק נקודות על מנת להכריז משחק מלא: לצורך ביצוע משחק מלא נדרשות כ 25 נקודות. אם למשיב יש 8 נקודות ולשותף יש את המקסימום בטווח המוגבל שהראה (17 נקודות) אז לשניהם ביחד יש 25 נקודות המספיקות ברוב המקרים להכרזה ולביצוע של משחק מלא. לעומת זאת אם לפותח 15 נקודות בלבד, סך הנקודות של השותפות מגיע ל 23 נקודות ולכן יש להימנע מהכרזת משחק מלא. אותו עיקרון חל על המקרה בו מכריזים 3♣ לאחר 2NT. הכרזת 2NT מבטיחה יד מאוזנת עם 20–22 נקודות ולכן המשיב צריך לכאורה לפחות 3 נקודות לצורך הכרזת ♣3. עם זאת יש הבדל בין פתיחה של 1NT לבין פתיחה של 2NT: לאחר פתיחה של 1NT אפשר לעצור בחוזה חלקי של 2NT במקרה שלשותפים 23 נקודות ולא נמצאה התאמה בסדרת מייג'ור. לאחר פתיחה של 2NT אין אפשרות כזו כי השאלה על התאמה בסדרת מייג'ור מתבצעת על ידי הכרזה בגובה 3 ולכן נדרשות לפחות 5 נקודות.
לבחור בין משחק ללא שליט לבין משחק כשסדרת השליט היא אחת מסדרות המייג'ור: אם מוצאים התאמה (8 קלפים מסדרה אצל שני השותפים) בסדרת מיג'ור, בדרך כלל משחק מלא כשסדרה זו היא השליט עדיף על פני משחק מלא בחוזה של NT. זאת משום שעל ביצוע משחק מלא בסדרת מיג'ור מקבלים ניקוד גבוה יותר מאשר על ביצוע משחק מלא ללא שליט.
סטיימן סטנדרטי > דוגמה

| משיב | פותח |
| --- | --- |
AQT3♠: KJ72♠
765♥: AQJ♥
J984♦: AQ52♦
K2♣: 65♣
מהלך ההכרזה:
| דרום South | מזרח East | צפון North | מערב West |
| --- | --- | --- | --- |
| Pass | 2 ♣2 | Pass | 1NT 1 |
| Pass | ‏4 ♠4 | Pass | ‏3 ♠2 |
|  |  | Pass | Pass |
 יד מאוזנת עם 15–17 נקודות  סטיימן. 8 נקודות לפחות ולפחות ארבעה קלפים בסדרת מייג'ור. בודק האם לשותף יש ארבעה קלפים בסדרת מייג'ור.  יש ארבעה קלפים בסדרת ה ♠ . אין ארבעה הקלפים בסדרת ה ♥.  יש ארבעה קלפים בסדרת ה ♠ ו 10 נקודות או יותר. גם אם לשותף יש רק 15 נקודות ביחד יש 25 נקודות המספיקות בדרך כלל לביצוע משחק מלא.
two-way Stayman

two-way Stayman היא גרסה של קונבנציית סטיימן המבחינה בין ידיים של משיב המחייבות למשחק מלא לבין ידיים של משיב המזמינות למשחק מלא. ההבדל הטכני העיקרי בינה לבין הסטיימן הסטנדרטי הוא בכך שיש שתי הכרזות לא טבעיות אחרי 1NT ששתיהן שואלות על סדרות מייג'ור בדומה לשאלה באמצעות הכרזת 
♣2 בסטיימן הסטנדרטי:
הכרזת ♣2 מראה יד מזמינה למשחק מלא.
הכרזת ♦2 מראה יד מחייבת למשחק מלא עם 12 נקודות או יותר.
פפט סטיימן (Puppet Stayman)

בשנות ה-40 של המאה ה-20 בהן הגה סמואל סטיימן את הקונבנציה היה מקובל להכריז 1NT או 2NT רק בידיים מאוזנות שבהן אין חמישה קלפים בסדרת מייג'ור. בברידג' המודרני מקובל להכריז 1NT או 2NT גם בידיים מאוזנות שבהן החמישייה היא בסדרת מייג'ור. שינוי זה יצר צורך לגלות גם התאמה של חמישה קלפים מול שלושה קלפים בסדרת מייג'ור. פפט סטיימן (Puppet Stayman) היא גרסה שונה של קונבנציית סטיימן המנסה לענות על צורך זה.
המכריז ♣2 מבטיח לפחות 8 נקודות ולפחות 3 קלפים באחת מסדרות המייג'ור (חשוב לשים לב להבדל: הכרזה זהה על פי הקונבנציה הסטנדרטית של סטיימן מחייבת לפחות 4 קלפים באחת מסדרות המייג'ור) ולכן Puppet Stayman מאפשר מציאת התאמה בסדרת מייג'ור של 3 קלפים של המשיב מול 5 קלפים של הפותח.
בברידג' המודרני מרבים להשתמש בפפט סטיימן לאחר פתיחה של 2NT בעוד שלאחר 1NT מרבים להשתמש בסטיימן סטנדרטי.
המשתמש בפפט סטיימן שואל גם על חמישיות וגם על רביעיות במייגור. השאלה זהה לשאלה בקונבנציית סטיימן הסטנדרטית, כלומר: באמצעות הכרזה לא טבעית בסדרת ה ♣, אבל התשובות של הפותח שונות.
לאחר פתיחה של 1NT והכרזת ♣2 של המשיב ההכרזות האפשריות של הפותח הן:
♦2 - אין חמישיות במייגור אך יש רביעייה לפחות באחת מסדרות המייג'ור.
התגובות של המשיב על ה ♦2 הן: 

♥2 - רביעייה ב♠, 

♠2 - רביעייה ב♥ 

♦3 מראה רביעיות בשתי סדרות המייג'ור ולפחות 10 נקודות ומחייב למשחק מלא בסדרת המייג'ור בה יש התאמה.
♥2 - יש חמישייה ב♥
♠2 - יש חמישייה ב♠
2NT- אין רביעיות או חמישיות במייגור ויש 15 נקודות
3NT- אין רביעיות או חמישיות במייגור ויש 17 נקודות
לאחר פתיחה של 2NT והכרזת ♣3 של המשיב ההכרזות האפשריות של הפותח הן:
♦3 - אין חמישיות במייגור אך יש רביעייה לפחות באחת מסדרות המייג'ור
על ה ♦3 התגובות של המשיב הן:

♥3 מעיד על רביעייה ב♠ 

♠3 מראה רביעייה ב♥ 

♦4 מראה רביעיות בשתי סדרות המייג'ור ולפחות 5 נקודות ומחייב למשחק מלא בסדרת המייג'ור בה יש התאמה.
♥3 - יש חמישייה ב♥
♠3 - יש חמישייה ב♠
3NT- אין רביעיות או חמישיות במייגור
בנוסף לווריאציה העיקרית של פפט סטיימן קיימת וריאציה נוספת, שמרטי ברגן הוא אחד מהוגיה. וריאציה זו מבוססת על הכרזת ♣3 לאחר הכרזת 1NT
פפט סטיימן (Puppet Stayman) > דוגמה

| משיב | פותח |
| --- | --- |
J984♠: KT5♠
AJ86♥: KT93♥
J9♦: AQT4♦
K86♣: A5♣
מהלך ההכרזה:
| דרום South | מזרח East | צפון North | מערב West |
| --- | --- | --- | --- |
| Pass | (2) ♣2 | Pass | (1NT (1 |
| Pass | (4) ♦3 | Pass | (3) ♦2 |
| Pass | Pass | Pass | ( 5)♥4 |
 יד מאוזנת עם 15–17 נקודות  פפט סטיימן. 8 נקודות לפחות ולפחות שלושה קלפים בסדרת מייג'ור. בודק האם לשותף יש ארבעה קלפים או חמישה קלפים בסדרת מייג'ור.  ארבעה קלפים לפחות באחת מסדרות המייג'ור. אין חמישה קלפים בסדרת מייג'ור.  ארבעה קלפים בכל אחת מסדרות המייג'ור ו 10 נקודות או יותר. מבקש מהשותף לבחור את הסדרה המתאימה לו בגובה 4. גם אם יש לשותף רק 15 נקודות ביחד יש לשותפים 25 נקודות המספיקות בדרך כלל למשחק מלא.  ארבעה קלפים בסדרת ה ♥.
סטיימן זבל (Garbage Stayman)

עד כאן עסקנו בידיים בהן שותפו של הפותח מחפש משחק מלא באחת מסדרות המייג'ור או ב-NT. אבל מה יעשה שחקן המחזיק את היד הבאה ושותפו פתח 1NT?
10986 ♠

 J1083 ♥

 9876 ♦

 8 ♣
אם הוא יכריז Pass ושותפו יצטרך לשחק בחוזה של 1NT,במרבית המקרים יכשילו היריבים את החוזה במספר לקיחות. לשותפות שמשחקת במקרה זה 1NT יש בין 16 נקודות ל 18 נקודות כשבדרך כלל נדרשות כ 20–21 נקודות לביצוע חוזה כזה.
גרוע מכך הקלף היחיד בסדרת ה ♣ מראה כי ליריבים בין 7 ל 10 קלפים בסדרה זו ומאד ייתכן שהם יזכו במספר רב של לקיחות בסדרה (ראו דוגמה בפיסקה הבאה).
מצד שני אין לשותפו של הפותח מספיק נקודות או סדרה ארוכה של שישה או שבעיה קלפים על מנת להכריז הכרזה בגובה 2.

 מה עושים? בוחרים ברע במיעוטו. נוכל להיעזר בקונבנצית סטיימן זבל. המשיב מכריז ♣2 שכפי שלמדנו בהכרזת סטיימן מבטיח לפחות 8 נקודות ולפחות רביעייה בסדרת מייג'ור. כשאנחנו משחקים Garbage Stayman המשמעות היא שבנוסף למצב הנ"ל ישנו עוד מצב בו נבצע את ההכרזה המלאכותית של ♣2:
יש לנו קוצר בסדרת ה ♣: חוסר, קלף בודד.
יש לנו לפחות שלושה (רצוי אפילו ארבעה) קלפים בכל אחת מהסדרות האחרות.
מספר הנקודות בידנו קטן מאד: טווח הנקודות התאורטי הכרזה זו הוא 0 נקודות עד 7 נקודות, אבל השימוש בה הוא לרוב במקרים בהם למשיב מספר נקודות בחלק הנמוך של טווח זה.
אין לנו סדרה ארוכה שבה חמישה קלפים או יותר.
השותף איתו תאמנו מראש שאנו משחקים גם Garbage Stayman יכריז את ההכרזה המקובלת בסטיימן סטנדרטי: ♦2 או ♥2 או ♠2. 

 אם ברשות המשיב התנאים הנדרשים להכרזת סטיימן סטנדרטית, יימשך מהלך ההכרזה כמתואר בפיסקה העוסקת בסטיימן סטנדרטי. 

 לעומת זאת אם ההכרזה הייתה הכרזת זבל, יכריז המשיב Pass על מנת שהחוזה הסופי יהיה בגובה 2 באחת הסדרות שבהן אינו קצר.

 שחקנים המשחקים גם Garbage Stayman חייבים להתריע על כך בזמן ההכרזה של ♣2 על מנת שהיריבים לא יטעו לחשוב שמדובר בהכרזת סטיימן סטנדרטית.
סטיימן זבל (Garbage Stayman) > הסבר

השחקן המכריז Garbage Stayman נמצא במצב ששותפו צפוי להיכשל בביצוע כל חוזה שישחק. 

מדוע אם כן בדרך כלל הרע במיעוטו הוא לשחק בחוזה בגובה 2 עם שליט ולא בחוזה של 1NT ללא שליט, שלביצועו נדרשת לקיחה אחת פחות?

 עם יד שבה יש קוצר ב ♣ ואין אורך בסדרה אחרת יש לנו הסתברות גבוהה למצוא התאמה של ארבעה קלפים מול ארבעה קלפים או לפחות מול שלושה קלפים עם השותף שהראה יד מאוזנת. בגלל הקוצר בסדרת ה ♣ במקרים רבים נוכל לבצע חיתוך של קלף או קלפים של היריבים בסדרה זו. החיתוך מאפשר במקרה זה שני דברים:
לחתוך קלפים גבוהים נוספים של היריבים בסדרה הקצרה של המבצע ועל ידי כך למנוע מהם לזכות בלקיחות.
להשיג שליטה בסדר המשחק וכתוצאה מכך פיתוח סדרה או סדרות שבהן מרוכז "הכוח" (קלפים גבוהים ו/או אורך גבוה יחסית) של הכרוז ושותפו. גם שליטה במהלך המשחק עשויה להגדיל את מספר הלקיחות בהן יזכה הכרוז.
סטיימן זבל (Garbage Stayman) > דוגמה

| משיב | פותח |
| --- | --- |
9874♠: AKT2♠
JT93♥: AQ86♥
T8752♦: QJ♦
♣: 954♣
מהלך ההכרזה:
| דרום South | מזרח East | צפון North | מערב West |
| --- | --- | --- | --- |
| Pass | (2) ♣2 | Pass | (1NT (1 |
| Pass | Pass (4) | Pass | (3) ♥2 |
 יד מאוזנת עם 15–17 נקודות.  סטיימן. כנראה 8 נקודות לפחות ולפחות ארבעה קלפים בסדרת מייג'ור. ייתכן גם מעט נקודות וקוצר בסדרת ה ♣. בודק האם לפותח יש ארבעה קלפים בסדרת מייג'ור.  ארבעה קלפים ב ♥.יכול להיות שיש גם 4 קלפים ב ♠.  מעט נקודות וקוצר ב ♣.
אין ספק שבדוגמה חוזה של ♥2 עדיף על חוזה של 1NT. כנגד חוזה של 1NT ישנה הסתברות גבוהה שההגנה תוביל ב ♣.במקרה הגרוע פחות לכל אחד מהיריבים חמישה קלפים בסדרה תזכה ההגנה בחמש לקיחות בסדרה זו וב A וב K בסדרת ה ♦ לכישלון ודאי של החוזה. אם לאחד מהיריבים שישה קלפים בסדרת ה ♣ יזכו היריבים בשש לקיחות בסדרה זו. 

גם בחוזה של ♥2 יש הסתברות גבוהה להובלה בסדרת ה ♣ אבל במקרה זה הכרוז יחתוך בדומם ויספיק לפתח את סדרת ה ♠ החזקה. גם אם הכרוז ייכשל בביצוע החוזה יש סיכוי רב שייכשל במספר לקיחות קטן יותר מאשר בחוזה של 1NT.
צ'קבק סטיימן (Check back Stayman)

צ'קבק סטיימן Checkback Stayman, באנגלית: Checkback Stayman היא קונבנציית הכרזה בברידג' המשתמשת בהכרזה מלאכותית של ♣2 על מנת לחפש התאמה של 8 קלפים בסדרת מייגור. הרעיון דומה לרעיון של קונבנציית סטיימן. ההבדל העיקרי הוא שהשימוש בקונבנצית סטיימן מתבצע אחרי פתיחה של 1NT או פתיחה של 2NT בעוד שבCheckback Stayman הפותח הכריז סדרה בגובה 1. המשיב הכריז סדרה בגובה 1 ואז הפותח הכריז 1NT.
ראו גם

צ'קבק סטיימן
ג'קובי טרנספר
סמולן (ברידג')
Weak two bid
Game trial bid
Support double
XYZ
לקריאה נוספת

מוטי גלברד, ברידג' הכרז בדרך הנכונה חלק א' , פרק 5: תשובות לפתיחה 1NT, סטיימן, הוצאה עצמית של המחבר, 2005
הערות שוליים

↑  אין התייחסות בהסבר למצבים הנדירים בהם המשיב שואף לבחון הכרזת סלאם. העקרונות ביחס לבירור מספר הנקודות של הפותח וחלוקת הפותח זהים. מה ששונה הוא מספר הנקודות הכולל של השותפים שצריך להיות לפחות 32 נקודות או 33 נקודות על מנת להכריז סלאם.
↑  Forcing (Two Way) Stayman on Bridge Hands
↑  יש המכריזים ♦2 שאינו מבטיח רביעייה בסדרת מייג'ור. אם למשיב יש רביעייה בסדרת מייג'ור הוא מכריז את סדרת המייג'ור השנייה. ראו למשל Puppet Stayman, Bridge Bum
↑  על וריאציה זו ניתן לקרוא למשל ב-Puppet Stayman, Bridge hands
סוכנות הידיעות ההונגרית

| --- | --- |
 תאריכי הופעה:  1918–הווה (כ־106 שנים) 
 מערכת:  בל-בודה 
 מדינה:  הונגריה 
 mti.hu
 
סוכנות הידיעות ההונגרית מילולית: משרד הטלגרף ההונגרי (בהונגרית: Magyar Távirati Iroda; בקיצור MTI) הייתה סוכנות ידיעות ממלכתית הונגרית בין השנים 1880 לבין 2015. משימתו העיקרית הייתה לספק לעיתונות חדשות טריות. נשיאה מונה על ידי נשיא הרפובליקה בהמלצת ראש הממשלה. ב-1 ביולי 2015 סוכנות הידיעות התמזגה עם הטלוויזיה ההונגרית, עם טלוויזית דונה ועם הרדיו ההונגרי תחת השם Duna Médiaszolgáltat Nonprofit Zrt.
מנהלת MTI ממשיכה להפעיל את שירותי העיתונות לשעבר של סוכנות הידיעות.
היסטוריה > 1880–1920

שני סטנוגרפים (קצרנים) פרלמנטריים (האספה הלאומית), הוגו מסאק וגזה אדיאשי, הגישו פנייה לראש הממשלה קלמן טיסה ב-23 בנובמבר 1880, שבה ביקשו פטור מתשלום עבור מברקים, כדי להקים את סוכנות הידיעות שלהם. ממשלת הונגריה הסכימה למלא את הבקשה בישיבתה ב-28 בדצמבר. השליט, מלך הונגריה, פרנץ יוזף הראשון, קיסר אוסטריה חתם על הפרוטוקול בינואר 1881. המשרד החל את פעילותו במרץ.
ראש הממשלה דז'ה באנפי מינה את העיתונאי שמואל ראדו לנהל את משרד הטלגרף ההונגרי (סוכנות הידיעות ההונגרית) ביולי 1898. ראדו – בסמכות מינויו – סיכם עם הוגו מסאק וגזה אדיאשי על רכישת MTI. ההעברה התקיימה ב-1 באוגוסט 1898. ראדו ניהל והוביל את MTI במשך יותר מ-20 שנה.
ב-6 בנובמבר 1918 לאחר הניצחון מהפכת החרציותר, ממשלת קארואי החדשה לקחה את משרד הטלגרף ההונגרי לבעלות המדינה. ה-MTI הפכה לסוכנות הידיעות הרשמית של הרפובליקה הסובייטית ההונגרית שהוכרזה ב-21 במרץ 1919. שנה אחת לאחר נפילת הרפובליקה הסובייטית, ב-17 באוגוסט 1920 ראש הממשלה פאל טלקי הפקיד על קפטן מיקלוש קוזמה לנהל את סוכנות הידיעות ההונגרית, עדיין בבעלות המדינה.
היסטוריה > 1921–1945

ב-19 במרץ 1944 במהלך הכיבוש הגרמני של המדינה, הגרמנים השתלטו על בנייני MTI ושל הרדיו ההונגרי. ב-15 באוקטובר שודר ברדיו הצהרתו של העוצר, האדמירל מיקלוש הורטי, שמודיע על פרישה של הונגריה מהמלחמה והדבר פורסם ב-MTI.
לאחר המצור על בודפשט, MTI התחיל שוב בעבודתו ב-25 בינואר 1945. ב-20 בינואר, המועצה הלאומית של בודפשט מינתה את הפוליטיקאי דיולה אורטוטאי לעמוד בראש סוכנות הידיעות. ב-16 באוגוסט 1945, לפי הצעת המפלגה הקומוניסטית ההונגרית, הממשלה סיווגה את MTI וחברות הבנות שלה כ"חברות תקשורת פשיסטיות", החרימה את נכסיהן, ולמעשה הלאימה אותם.
היסטוריה > 1946–1995

בעידן הקואליציה, MTI הייתה בעיקר בשליטתם של פוליטיקאים ממפלגת החקלאים הזעירים. אולם בפועל, המפלגה הקומוניסטית הפעילה השפעה פוליטית בלתי מוגבלת בעבודתה של סוכנות הידיעות עוד לפני ההשתלטות המלאה על השלטון. בשנת 1950, הממשלה הפרידה בין הרדיו ההונגרי לבין MTI והחליטה להציב אותם בנפרד. הבניין החדש שלו הושלם ב-1953. ב-27 במרץ 1956, בצו מיוחד, איחדה מועצת השרים (ממשלה) את "חברת הצילום ההונגרית" ואת מאות עובדיה לתוך MTI. כתוצאה מכך שירותי הצילום של MTI התרחבו משמעותית.
היסטוריה > 1996–2010

ב-19 בדצמבר 1996 אימץ הפרלמנט את החוק לגבי סוכנות הידיעות הלאומית, שהפך את MTI לחברת מניות שוב (חוק CXXVII משנת 1996). זכויות הבעלות מומשו בחלקן על ידי הפרלמנט ובחלקן על ידי "המועצה המייעצת לבעלים" (TTT), שנבחרה על בסיס שוויון מפלגתי. על פי החקיקה, בראש החברה המשותפת עמד נשיא הגוף אשר מונה על ידי נשיא הרפובליקה לכהונה של חמש שנים. את הפעילות המקצועית הובילו סגן נשיא מקצועי כללי, התחום הכלכלי נוהל על ידי סגן נשיא כלכלי, סגן הנשיא האסטרטגי היה אחראי על פיתוח השירותים ותכנון אסטרטגי לטווח בינוני. ל-MTI הייתה רשת ענפה של כתבים מקומיים וזרים.
היסטוריה > 2010–2015

בשנת 2010, חבילת התקשורת שהציגה ממשלת אורבן השנייה שינתה משמעותית את עולם התקשורת ההונגרי. היא הפכה לחברת מניות ללא מטרות רווח, הזכויות של המייסדים ובעלי המניות מופעלות לא על ידי הפרלמנט והמועצה המייעצת לבעלים, אלא על ידי הקרן הציבורית של השירות הציבורי.